
I. MELLÉKLET

ALKALMAZÁSI ELŐÍRÁS


1.	A GYÓGYSZER NEVE

Samsca 7,5 mg tabletta
Samsca 15 mg tabletta
Samsca 30 mg tabletta


2.	MINŐSÉGI ÉS MENNYISÉGI ÖSSZETÉTEL

Samsca 7,5 mg tabletta
7,5 mg tolvaptánt tartalmaz tablettánként.
Ismert hatású segédanyagok
51 mg laktózt (monohidrát formájában) tartalmaz tablettánként.

Samsca 15 mg tabletta
15 mg tolvaptánt tartalmaz tablettánként.
Ismert hatású segédanyagok
35 mg laktózt (monohidrát formájában) tartalmaz tablettánként.

Samsca 30 mg tabletta
30 mg tolvaptánt tartalmaz tablettánként.
Ismert hatású segédanyagok
70 mg laktózt (monohidrát formájában) tartalmaz tablettánként.

A segédanyagok teljes listáját lásd a 6.1 pontban.


3.	GYÓGYSZERFORMA

Tabletta

Samsca 7,5 mg tabletta
Kék színű, négyszög alakú, enyhén domború felületű, 7,7 × 4,35 × 2,5 mm méretű tabletta, egyik oldalán „OTSUKA” és „7.5” mélynyomású jelöléssel.

Samsca 15 mg tabletta
Kék színű, háromszög alakú, enyhén domború felületű, 6,58 × 6,2 × 2,7 mm méretű tabletta, egyik oldalán „OTSUKA” és „15” mélynyomású jelöléssel.

Samsca 30 mg tabletta
Kék színű, kerek, enyhén domború felületű, 8 mm-es átmérőjű és 3,0 mm-es vastagságú tabletta, egyik oldalán „OTSUKA” és „30” mélynyomású jelöléssel.


4.	KILINIKAI JELLEMZŐK

4.1	Terápiás javallatok

A Samsca felnőttek számára javallott nem megfelelő antidiuretikushormon-szekréciós szindróma (SIADH) következtében kialakuló hyponatraemia kezelésére.

4.2	Adagolás és alkalmazás

A szérum nátriumszint és a folyadékstátusz szoros ellenőrzését igénylő dózisbeállítási időszak miatt (lásd 4.4 pont) a Samsca-val végzett kezelést kórházban kell elkezdeni.

Adagolás

A tolvaptán-kezelést napi egyszeri 15 mg-os dózissal kell elkezdeni. A dózis a tolerálhatóságtól függően legfeljebb napi egyszeri 60 mg-os dózisra emelhető, a kívánt szérum nátriumszint eléréséhez.

Azoknál a betegeknél, akiknél fennáll a túlságosan gyors nátriumkorrekció kockázata, például az onkológiai betegségben szenvedők, illetve a nagyon alacsony kiindulási nátriumszintet mutató, diuretikumot szedő vagy nátriumpótlásban részesülő betegek esetében megfontolandó a 7,5 mg-os napi dózis (lásd 4.4 pont).

A dózisbeállítás során a betegeknél a szérum nátriumszintet és a folyadékstátuszt ellenőrizni kell (lásd 4.4 pont). A szérum nátriumszint nem megfelelő javulása esetén fontolóra kell venni egyéb kezelési lehetőségeket, akár a tolvaptán helyett, akár annak kiegészítéseként. A tolvaptán alkalmazása más lehetőségekkel együttesen fokozhatja a szérum nátriumszint túlzottan gyors korrekciójának kockázatát (lásd 4.4 és 4.5 pont). A megfelelő szérum nátriumszint-emelkedést mutató betegeknél az alapbetegséget és a szérum nátriumszintet rendszeres időközönként ellenőrizni kell, a tolvaptán-kezelés további szükségességének megítélése céljából. Hyponatraemia esetén a kezelés időtartamát az alapbetegség és annak kezelése határozza meg. A tolvaptán-kezelés várhatóan az alapbetegség megfelelő kezeléséig vagy addig tart, amíg a hyponatraemia már nem jelent klinikai problémát.
A Samsca-t tilos grépfrútlével bevenni (lásd 4.5 pont).

Különleges betegcsoportok

Vesekárosodás
A tolvaptán anuriás betegeknél történő alkalmazása ellenjavallt (lásd 4.3 pont). A tolvaptánt nem vizsgálták súlyos vesekárosodásban szenvedő betegeknél. Ebben a populációban a biztonságosság és a hatásosság nem igazolt megfelelő mértékben.
A rendelkezésre álló adatok alapján enyhe vagy közepesen súlyos vesekárosodásban szenvedő betegeknél nem szükséges a dózis módosítása.

Májkárosodás
A súlyos májkárosodásban szenvedő betegek esetén (Child-Pugh C stádium) nem áll rendelkezésre információ. Ilyen betegeknél az adagolást körültekintően kell végezni, és ellenőrizni kell az elektrolit- és folyadékstátuszt (lásd 4.4 pont). Enyhe vagy közepesen súlyos májkárosodásban szenvedő betegeknél (Child-Pugh A és B stádium) nem szükséges a dózis módosítása.

Idősek
Idős betegeknél a dózis módosítása nem szükséges.

Gyermekek és serdülők
A tolvaptán biztonságosságát és hatásosságát 18 évesnél fiatalabb gyermekek és serdülők esetében nem igazolták. A Samsca gyermekgyógyászati korosztályban nem javasolt.

Az alkalmazás módja

Szájon át történő alkalmazásra.

Lehetőség szerint reggel kell alkalmazni, az étkezésektől függetlenül bevehető. A tablettát szétrágás nélkül, egy pohár vízzel kell bevenni.

4.3	Ellenjavallatok

•	A készítmény hatóanyagával vagy a 6.1 pontban felsorolt bármely segédanyagával, vagy benzazepinnel vagy benzazepinszármazékokkal szembeni túlérzékenység (lásd 4.4 pont)
•	Anuria
•	Volumen depléció
•	Hypovolaemiás hyponatraemia
•	Hypernatraemia
•	A szomjúság érzékelésére képtelen betegek
•	Terhesség (lásd 4.6 pont)
•	Szoptatás (lásd 4.6 pont)

4.4	Különleges figyelmeztetések és az alkalmazással kapcsolatos óvintézkedések

A szérum nátriumszint akut emelésének sürgős szükségessége

A tolvaptánt nem vizsgálták olyan állapotokban, ahol a szérum nátriumszintjének akut emelése sürgősen szükséges. Ilyen betegeknél egyéb kezelési módokat kell fontolóra venni.

Vízhez való hozzáférés

A tolvaptán vízvesztéssel összefüggő mellékhatásokat okozhat, úgymint szomjúság, szájszárazság és dehydratio (lásd 4.8 pont). Ezért a betegeknek hozzá kell férniük vízhez, és képesnek kell lenniük arra, hogy megfelelő mennyiségű vizet igyanak. Ha folyadékbevitel-korlátozás alatt álló betegeket tolvaptánnal kezelnek, különös gondossággal kell eljárni annak biztosítása érdekében, hogy a beteg ne váljon túlzott mértékben dehidrálttá.

Dehydratio

A tolvaptánt szedő betegeknél monitorozni kell a volumenstátuszt, mert a tolvaptán-kezelés súlyos dehydratiót okozhat, ami a vesekárosodás egyik rizikófaktora. Ha nyilvánvalóan dehydratio alakul ki, tegye meg a megfelelő intézkedéseket, így szükség lehet többek között a tolvaptán alkalmazásának abbahagyására vagy a dózis csökkentésére és a folyadékbevitel növelésére.

Húgyúti obstrukció

Biztosítani kell a vizeletelvezetést. Részleges húgyúti obstrukcióban szenvedő betegeknél, például a prosztata hypertrophyában vagy vizeletürítési rendellenességben szenvedő betegeknél, növekszik az akut retenció kialakulásának kockázata.

Folyadék- és elektrolit-egyensúly

A folyadék- és elektrolitstátuszt minden betegnél figyelemmel kell kísérni, különösen a vese- és májkárosodásban szenvedő betegeknél. A tolvaptán alkalmazása a szérum nátriumszint túlságosan gyors emelkedését okozhatja (≥ 12 mmol/l 24 óra alatt, kérjük, lásd alább). Ezért a szérum nátriumszint ellenőrzését a kezelés megkezdése után legfeljebb 4-6 órával minden betegnél meg kell kezdeni. Az első 1-2 napban és a tolvaptán dózisának stabilizálódásáig a szérum nátrium- és folyadékstátuszt legalább 6 óránként monitorozni kell.

A szérum nátriumszint túlságosan gyors korrekciója

A nagyon alacsony kiindulási szérum nátriumkoncentrációval rendelkező betegeknél nagyobb lehet a szérum nátriumszint túlságosan gyors korrekciójának a kockázata.
A hyponatraemia túlságosan gyors korrekciója (≥ 12 mmol/l-es növekedés 24 óra alatt) ozmotikus demyelinisatiót okozhat, amely dysarthriát, mutismust, dysphagiát, letargiát, affektív elváltozásokat, spasticus quadriparesist, görcsrohamokat, kómát vagy halált válthat ki. Ezért a kezelés megkezdését követően a betegeknél a szérum nátriumszintet és a folyadékstátuszt szorosan ellenőrizni kell (lásd fent).
A hyponatraemia túlságosan gyors korrekciója kockázatának minimálisra történő csökkentése érdekében a szérum nátriumszint növekedése nem lehet több mint 10-12 mmol/l 24 óra alatt és 18 mmol/l 48 óra alatt. Ezért a korai kezelési fázisban több óvintézkedési korlátozás van érvényben.
Ha a nátrium korrekció az alkalmazás első 6 órájában meghaladja a 6 mmol/l vagy az első 6-12 órában a 8 mmol/l értéket, akkor figyelembe kell venni annak lehetőségét, hogy a szérum nátriumszint korrekciója esetlegesen túl gyors. Ezeknél a betegeknél gyakrabban kell monitorozni a szérum nátriumszintet, és hypotoniás folyadék alkalmazása javasolt. Amennyiben a szérum nátriumszint növekedése 24 órán belül ≥ 12 mmol/l vagy 48 órán belül ≥ 18 mmol/l, a tolvaptán-kezelést fel kell függeszteni vagy le kell állítani, és hypotoniás folyadékot kell alkalmazni.
Azoknál a betegeknél, akiknél a demyelinisatiós szindrómák kockázata magasabb, például hypoxia, alkoholizmus vagy malnutríció esetén, a nátriumkorrekciót lassabban kell végezni, mint azoknál, akiknél nem állnak fenn kockázati tényezők. Az ilyen betegek ellátása során nagy körültekintéssel kell eljárni.

Azokat a betegeket, akik a hyponatraemia miatt a Samsca-kezelés megkezdése előtt más terápiában részesültek, vagy olyan gyógyszereket kaptak, amelyek növelik a szérum nátriumkoncentrációt (lásd 4.5 pont), fokozott óvatossággal kell kezelni. A potenciális additív hatások miatt ezeknél a betegeknél nagyobb a kockázata annak, hogy a kezelés első 1-2 napján a szérum nátriumszint túlságosan gyors korrekciója következik be.
A Samsca egyidejű alkalmazása a hyponatraemia kezelésére alkalmazott olyan más terápiákkal vagy olyan gyógyszerekkel, amelyek növelik a szérum nátriumkoncentrációt, a kezelés kezdeti szakaszában vagy a kezelés előtt rendkívül alacsony szérum nátriumkoncentrációjú betegek számára nem javasolt (lásd 4.5 pont).

Diabetes mellitus

Emelkedett glükóz-koncentrációjú (pl. 300 mg/dl-nél magasabb) diabeteses betegeknél pseudohyponatraemia lehet jelen. Ezt az állapotot a tolvaptánnal végzett kezelés előtt és a kezelés során ki kell zárni. A tolvaptán hyperglykaemiát okozhat (lásd 4.8 pont). Ezért diabetesben szenvedő betegek tolvaptánnal történő kezelésekor körültekintően kell eljárni. Ez különösen érvényes a nem megfelelően beállított II-es típusú diabetesben szenvedő betegek esetén.

Idioszinkratikus hepatotoxicitás

Tolvaptán okozta májkárosodást figyeltek meg egy másik indikációt (autoszomális domináns policisztás vesebetegség [ADPKD]) értékelő klinikai vizsgálatokban, amikor a tolvaptánt hosszabb ideig és az engedélyezett indikációnál nagyobb dózisokban alkalmazták (lásd 4.8 pont).

A forgalomba hozatal után a tolvaptán ADPKD-s betegeknél történő alkalmazásával összefüggésben májátültetést igénylő akut májelégtelenségről számoltak be (lásd 4.8 pont).

Ezekben a klinikai vizsgálatokban a szérum glutamát-piruvát-transzamináz- (GPT/ALAT) és a szérum összbilirubinszint klinikailag jelentős emelkedését figyelték meg 3, tolvaptánnal kezelt betegnél (az előbbi esetben a növekedés a normálérték felső határának több mint háromszorosa, a második esetben a normálérték felső határának több mint kétszerese volt). Emellett nagyobb gyakorisággal figyelték meg a GPT/ALAT jelentős emelkedését a tolvaptánnal kezelt betegeknél [4,4% (42/958)] a placebóhoz képest [1,0% (5/484)]. A szérum glutamát-oxálacetát-transzamináz-szintjének (GOT/ASAT) emelkedését (a normálérték felső határának több mint háromszorosa) figyelték meg a tolvaptánt kapó betegek 3,1%-ánál (30/958) és a placebót kapó betegek 0,8%-ánál (4/484). A májenzimproblémák többségét a kezelés első 18 hónapjában figyelték meg. A megnövekedett értékek fokozatosan normalizálódtak a tolvaptán-kezelés abbahagyása után. Ezek az eredmények arra engednek következtetni, hogy a tolvaptán irreverzibilis és potenciálisan halálos májkárosodást okozhat.

A tolvaptán engedélyezést követő biztonságossági vizsgálatában, az SIADH következtében kialakuló hyponatraemia kezelése során több májfunkciós rendellenességet és emelkedett transzaminázszintet mutató esetet figyeltek meg (lásd 4.8 pont).

Azoknál a tolvaptánt szedő betegeknél, akik májkárosodásra utaló tünetekről (pl. fáradtság, anorexia, a has jobb felső részén jelentkező diszkomfortérzés, sötét vizelet vagy sárgaság) számolnak be, azonnal májfunkciós vizsgálatokat kell végezni. Ha felmerül a májkárosodás gyanúja, akkor a tolvaptán alkalmazását azonnal le kell állítani, meg kell kezdeni a megfelelő kezelést, és ki kell vizsgálni a lehetséges okot. A tolvaptánt csak abban az esetben szabad újra alkalmazni ezeknél a betegeknél, ha a megfigyelt májkárosodás okáról teljes bizonyossággal megállapítható, hogy nincs összefüggésben a tolvaptán-kezeléssel.

Anaphylaxia

A forgalomba hozatal után, nagyon ritka esetben anaphylaxiáról (beleértve az anaphylaxiás sokkot és a generalizált bőrkiütést) számoltak be a tolvaptán alkalmazása után. A betegeket körültekintően monitorozni kell a kezelés ideje alatt. A benzazepinnel vagy benzazepinszármazékokkal (pl. benazepril, konivaptán, fenoldopám-mezilát vagy mirtazapin) szemben ismerten túlérzékeny betegeknél fennállhat a tolvaptánnal szembeni túlérzékenységi reakció kockázata (lásd 4.3 pont: Ellenjavallatok).

Ha anaphylaxiás reakció vagy más súlyos allergiás reakció jelentkezik, a tolvaptán alkalmazását azonnal abba kell hagyni, és el kell kezdeni a megfelelő kezelést. Mivel a túlérzékenység az ellenjavallatok között szerepel (lásd 4.3 pont), a kezelést tilos újrakezdeni anaphylaxiás reakciót vagy más súlyos allergiás reakciót követően.

Laktóz

A Samsca segédanyagként laktózt tartalmaz. Ritkán előforduló, örökletes galaktózintoleranciában, teljes laktáz-hiányban vagy glükóz-galaktóz malabszorpcióban a készítmény nem szedhető.

4.5	Gyógyszerkölcsönhatások és egyéb interakciók

Egyidejű alkalmazás más, a hyponatraemia kezelésére alkalmazott terápiákkal és olyan gyógyszerekkel, amelyek növelik a szérum nátriumkoncentrációt

A Samsca és más, a hyponatraemia kezelésére alkalmazott terápiák, így a hypertoniás nátrium-klorid-oldat, szájon át alkalmazott nátriumtartalmú készítmények és a szérum nátriumkoncentrációt növelő gyógyszerek egyidejű alkalmazásával kapcsolatban nem állnak rendelkezésre kontrollos klinikai vizsgálatokból származó tapasztalatok. Magas nátriumtartalmú gyógyszerek, így fájdalomcsillapító pezsgőtabletták és bizonyos nátriumtartalmú, dyspepsia-elleni készítmények ugyancsak növelhetik a szérum nátriumkoncentrációt. A Samsca egyidejű alkalmazása más, a hyponatraemia kezelésére alkalmazott terápiákkal és egyéb olyan gyógyszerekkel, amelyek növelik a szérum nátriumkoncentrációt, fokozhatja a szérum nátriumszint túlságosan gyors korrekciójának kockázatát (lásd 4.4 pont), és ezért nem javasolt a kezelés kezdeti szakaszában, vagy a kezelés előtt rendkívül alacsony szérum nátriumkoncentrációjú betegek számára, akiknél a gyors korrekció ozmotikus demyelinizáció kockázatával járhat (lásd 4.4 pont).

Más gyógyszerek hatása a tolvaptán farmakokinetikájára

CYP3A4-gátlók

Erős CYP3A4-gátlószerek alkalmazását követően a tolvaptán plazmakoncentráció-idő görbe alatti területe (AUC) legfeljebb 5,4-szeresre emelkedett. CYP3A4-et gátló gyógyszerek (pl. ketokonazol, makrolid antibiotikumok, diltiazem) és tolvaptán egyidejű alkalmazásakor körültekintően kell eljárni. Grépfrútlé és tolvaptán egyidejű alkalmazása a tolvaptán expozíció 1,8-szeres növekedését okozta. A tolvaptánt szedő betegeknek a grépfrútlé fogyasztását kerülniük kell.

CYP3A4-et indukáló szerek

CYP3A4-et indukáló szerek alkalmazását követően a tolvaptán plazmakoncentrációja legfeljebb 87%-kal csökkent (AUC). CYP3A4-et indukáló gyógyszerek (pl. rifampicin, barbiturátok és a közönséges orbáncfű) és tolvaptán egyidejű alkalmazásakor körültekintően kell eljárni.

A tolvaptán hatása más készítmények farmakokinetikájára

CYP3A4-szubsztrátok

Egészségeseknél a tolvaptán, ami maga is egy CYP3A4-szubsztrát, nem befolyásolta néhány más CYP3A4-szubsztrát (pl. warfarin vagy amiodaron) plazmakoncentrációját. A tolvaptán 1,3-1,5-szeresre emelte a lovasztatin plazmaszintjét. Annak ellenére, hogy ez az emelkedés klinikailag nem jelentős, azt jelzi, hogy a tolvaptán potenciálisan képes emelni a CYP3A4-szubsztrát expozícióját.

Transzporterek szubsztrátjai

A P-glikoprotein szubsztrátjai
In vitro vizsgálatok eredményei azt mutatják, hogy a tolvaptán a P-glikoprotein (P-gp) szubsztrátja és kompetitív inhibitora. A 60 mg-os tolvaptán-dózis több napig történő, napi egyszeri alkalmazásakor emelkedett a digoxin dinamikus egyensúlyi állapotban mért koncentrációja (az észlelt legmagasabb plazmakoncentráció [Cmax] 1,3-szeres emelkedése és az adagolási intervallumban a plazmakoncentráció-idő függvény görbe alatti területének [AUCτ] 1,2-szeres emelkedése). Ezért ha digoxint vagy más szűk terápiás indexű P-gp-szubsztrátot (pl. dabigatrán-etexilátot) szedő betegeket tolvaptánnal kezelnek, a betegeket körültekintően kell kezelni, és értékelni kell állapotukat a túlzott hatások észlelése érdekében.

[bookmark: _Hlk63078783]BCRP és OCT1
Tolvaptán (90 mg) és a BCRP-szubsztrát rozuvasztatin (5 mg) együttes alkalmazásakor a rozuvasztatin Cmax-értéke 54%-kal, AUCt-értéke pedig 69%-kal emelkedett meg. BCRP-szubsztrátok (pl. szulfaszalazin) és tolvaptán együttes alkalmazásakor a betegeket körültekintően kell kezelni, és állapotukat értékelni kell ezen gyógyszerek túlzott hatásainak észlelése érdekében.
OCT1-szubsztrátok (pl. metformin) és tolvaptán együttes alkalmazásakor a betegeket körültekintően kell kezelni, és állapotukat értékelni kell ezen gyógyszerek túlzott hatásainak észlelése érdekében.

Diuretikumok

Bár a tolvaptán és a kacsdiuretikumok vagy a tiazid diuretikumok egyidejű alkalmazása úgy tűnik, nem okoz szinergista vagy additív hatást, mindegyik gyógyszercsoport esetében fennáll a súlyos dehydratio lehetősége, ami a vesekárosodás egyik rizikófaktora. Ha nyilvánvalóan dehydratio vagy vesekárosodás alakul ki, tegye meg a megfelelő intézkedéseket, így szükség lehet többek között a tolvaptán és/vagy a diuretikumok alkalmazásának abbahagyására vagy a dózis csökkentésére, a folyadékbevitel növelésére, a vesekárosodás vagy dehydratio egyéb lehetséges okainak kivizsgálására és kezelésére.

Egyidejű alkalmazás vazopresszinanalógokkal

Renális vízhajtó hatása mellett a tolvaptán képes gátolni a véralvadási faktorok (pl. von Willebrand faktor) endothelsejtekből történő felszabadulásában résztvevő vaszkuláris V2 vazopresszin receptorokat. Ezért a vazopresszinanalógok, így a dezmopresszin hatása csökkenhet azoknál a betegeknél, akik a vérzés megelőzésére vagy csillapítására ilyen analógokat alkalmaznak a tolvaptánnal egyidejűleg.

4.6	Termékenység, terhesség és szoptatás

Terhesség

A tolvaptán terhes nőknél történő alkalmazása tekintetében korlátozott számban vagy egyáltalán nem áll rendelkezésre adat. Állatkísérletek során reproduktív toxicitást igazoltak (lásd 5.3 pont). Embernél a potenciális kockázat nem ismert. A Samsca terhesség ideje alatt történő alkalmazása ellenjavallt (lásd 4.3 pont). Fogamzóképes nőknek hatékony fogamzásgátlást kell alkalmazniuk a tolvaptán-kezelés alatt.

Szoptatás

Nem ismert, hogy a tolvaptán kiválasztódik-e az emberi anyatejbe. Az állatkísérletek farmakodinámiás és toxikológiai adatai alapján a tolvaptán kiválasztódik az anyatejbe (részletesen lásd 5.3 pont). Embernél a potenciális kockázat nem ismert. A Samsca a szoptatás alatt ellenjavallt (lásd 4.3 pont).

Termékenység

Állatkísérletek során igazolták, hogy a készítmény hatással van a termékenységre (lásd 5.3 pont). Embernél a potenciális kockázat nem ismert.

4.7	A készítmény hatásai a gépjárművezetéshez és a gépek kezeléséhez szükséges képességekre

A Samsca nem vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket. Mindazonáltal, vezetéskor vagy gépek kezelésekor számítani kell arra, hogy esetenként szédülés, gyengeség vagy ájulás léphet fel.

4.8	Nemkívánatos hatások, mellékhatások

A biztonságossági profil összefoglalása

A tolvaptán mellékhatásprofilja (SIADH kezelésében) 3294 tolvaptánnal kezelt beteg klinikai vizsgálati adatbázisán alapul, és megfelel a hatóanyag farmakológiájának. A farmakodinamikailag várható, és leggyakrabban jelentett mellékhatások a szomjúság (a betegek kb. 18%-ánál fordul elő), a szájszárazság (a betegek kb. 9%-ánál fordul elő) és a pollakisuria (a betegek kb. 6%-ánál fordul elő).

A mellékhatások táblázatos felsorolása

A mellékhatások gyakorisága (a klinikai vizsgálatok alapján) a nagyon gyakori (≥ 1/10), gyakori (≥ 1/100 - < 1/10), nem gyakori (≥ 1/1000 - < 1/100), ritka (≥ 1/10 000 - < 1/1000), nagyon ritka (< 1/10 000), és nem ismert (a rendelkezésre álló adatokból a gyakoriság nem állapítható meg) kategóriák szerint van csoportosítva. Az egyes gyakorisági kategóriákon belül a mellékhatások csökkenő súlyosság szerint kerülnek megadásra.

A forgalomba hozatal utáni alkalmazás során jelentett mellékhatások spontán beszámolókon alapulnak, ezért a gyakoriságuk nem állapítható meg. Emiatt ezeknek a mellékhatásoknak a gyakoriságát a „nem ismert” kategóriába sorolták.

	Szervrendszeri kategória
	Gyakoriság

	
	Nagyon gyakori
	Gyakori
	Nem gyakori
	Nem ismert

	Immunrendszeri betegségek és tünetek
	
	
	
	anaphylaxiás sokk,
generalizált bőrkiütés

	Anyagcsere- és táplálkozási betegségek és tünetek
	
	polydipsia,
dehydratio,
hyperkalaemia,
hyperglykaemia,
hypoglykaemia1
hypernatraemia1,
hyperuricaemia1,
csökkent étvágy
	
	

	Idegrendszeri betegségek és tünetek
	
	syncope1,
fejfájás1,
szédülés1

	dysgeusia
	

	Érbetegségek és tünetek
	
	orthostaticus hypotensio
	
	

	Emésztőrendszeri betegségek és tünetek
	hányinger

	székrekedés,
hasmenés1,
szájszárazság
	
	

	A bőr és a bőr alatti szövet betegségei és tünetei
	
	ecchymosis,
pruritus
	exanthema pruritica1
	

	Vese- és húgyúti betegségek és tünetek
	
	pollakisuria,
polyuria
	vesekárosodás
	

	Általános tünetek, az alkalmazás helyén fellépő reakciók
	szomjúság
	asthenia,
pyrexia,
rossz közérzet1

	
	

	Máj- és epebetegségek, illetve tünetek
	
	
	
	májbetegség2,
akut májelégtelenség3

	Laboratóriumi és egyéb vizsgálatok eredményei
	
	vér jelenléte a vizeletben1,
emelkedett glutamát-piruvát-transzamináz-szint (lásd 4.4 pont)1,
emelkedett glutamát-oxálacetát-transzamináz-szint (lásd 4.4 pont)1,
emelkedett kreatinin vérszint
	emelkedett bilirubinszint (lásd 4.4 pont)1
	emelkedett transzaminázszintek2

	Sebészeti és egyéb orvosi beavatkozások és eljárások
	a hyponatraemia gyors, olykor neurológiai tünetekhez vezető korrekciója
	
	
	


1	más indikációra végzett klinikai vizsgálatban észlelt
2	a SIADH következtében kialakuló hyponatraemia engedélyezést követő biztonságossági vizsgálatából
3	a tolvaptán forgalomba hozatal utáni, ADPKD-s betegeknél történő alkalmazása során figyelték meg. Májátültetést kellett végezni.

Egyes kiválasztott mellékhatások leírása

Hyponatraemia gyors korrekciója
A SIADH következtében kialakuló hyponatraemia kezelésében a tolvaptán engedélyezést követő biztonságossági vizsgálatában, amelybe nagy arányban vontak be daganatos betegeket (különösen kissejtes tüdőrákos betegeket) az alacsony kiindulási szérum nátriumszintet mutató, valamint egyidejűleg diuretikumot és/vagy nátrium-klorid-oldatot is alkalmazó betegeknél a hyponatraemia gyors korrekciójának előfordulását gyakoribbnak találták, mint a klinikai vizsgálatokban.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Egészséges önkénteseknél végzett klinikai vizsgálatok során az 5 napon keresztül alkalmazott legfeljebb 480 mg-os napi egyszeri dózisokat és a legfeljebb 300 mg-os napi többszöri dózisokat jól tolerálták. Tolvaptán-intoxikációnak nincs specifikus antidotuma. Az akut túladagolás okozta jelek és tünetek várhatóan a szélsőséges farmakológiai hatások: a szérum nátriumkoncentrációjának növekedése, polyuria, szomjúság és dehydratio/hypovolaemia (bőséges és hosszan tartó aquaresis).

Ha a betegnél tolvaptán-túladagolás gyanúja áll fenn, ajánlott az életjeleknek, az elektrolitok koncentrációinak, az EKG-nak és a folyadékstátusznak az ellenőrzése. Az aquaresis megszűnéséig gondoskodni kell a megfelelő víz- és/vagy elektrolitpótlásról. A tolvaptán eltávolítására nem feltétlenül hatásos a dialízis, mert a tolvaptán erősen kötődik a humán plazmafehérjékhez (> 98%).


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Diuretikumok, vazopresszinantagonisták, ATC-kód: C03XA01

Hatásmechanizmus

A tolvaptán szelektív vazopresszin V2-receptor-antagonista, amely specifikusan gátolja az arginin-vazopresszin (AVP) kötődését a nefronok disztális szakaszán lévő V2-receptorokhoz. A tolvaptán a természetes AVP-nél 1,8-szer nagyobb affinitással köt a humán V2-receptorhoz.

Egészséges felnőtteknél a 7,5-120 mg-os tolvaptán dózisok szájon át történő alkalmazása az alkalmazást követő 2 órán belül a vizeletkiválasztás sebességének emelkedését okozta. A 7,5-60 mg-os egyszeri dózisok szájon át történő alkalmazását követően 24 órával átlagosan mintegy napi 3-9 liter vizelet választódott ki. Az összes dózis esetében 24 óra után a vizeletkiválasztás sebessége visszatért a kiindulási értékre. A 60-480 mg-os egyszeri dózisok szájon át történő alkalmazása esetén a 0. órától a 12. óráig a dózistól függetlenül átlagosan mintegy 7 liter vizelet választódott ki. Mivel a tolvaptán hatásos koncentrációja hosszabb ideig áll fenn, jelentősen nagyobb tolvaptán dózisok hosszabb ideig tartó választ eredményeznek anélkül, hogy befolyásolnák a kiválasztás mértékét.

Klinikai hatásosság és biztonságosság

Hyponatraemia
Két pivotális, kettős vak, placebokontrollos klinikai vizsgálat során összesen 424, különböző alapbetegségek által okozott (szívelégtelenség, májcirrózis, SIADH vagy más betegség), normovolaemiás vagy hypervolaemiás hyponatraemiában (szérum nátriumszint < 135 mEq/l) szenvedő beteget kezeltek 30 napig tolvaptánnal (n = 216) vagy placebóval (n = 208) 15 mg/napos kezdő dózisban. A dózist a válasz függvényében egy 3 napos dózisbeállítási séma alkalmazásával 30 mg/napra és 60 mg/napra emelhették. Az átlagos szérum nátriumszint a vizsgálat megkezdésekor 129 mEq/l volt (szélsőértékek: 114-136 mEq/l).

Ezen vizsgálatok elsődleges végpontja a szérum nátriumszint változásának átlagos napi görbe alatti területe (AUC) volt a vizsgálat megkezdésétől a 4. napig, és a vizsgálat megkezdésétől a 30. napig. A tolvaptán mindkét vizsgálat mindkét időszakában hatásosabb volt, mint a placebo (p < 0,0001). A hatás minden beteg esetén mind a súlyos (szérum nátriumszint: < 130 mEq/l), mind az enyhe (szérum nátriumszint: 130 mEq/l - < 135 mEq/l) alcsoportban és minden aetiológiájú betegség alcsoportban (azaz szívelégtelenség, cirrózis, SIADH/egyéb betegség) jelentkezett. A kezelés felfüggesztését követő 7. napra a nátriumértékek a placebóval kezelt betegek nátriumszintjére csökkentek.

A két vizsgálat összevont analízise kimutatta, hogy 3 napos kezelést követően a tolvaptánnal kezelt betegek közül ötször több betegnél következett be a szérum nátriumkoncentrációjának normalizálódása, mint a placebóval kezelt betegeknél (49% vs. 11%). Ez a hatás a 30. napra is fennmaradt, amikor a tolvaptánnal kezelt betegek közül még mindig több betegnél volt normális a nátriumkoncentráció, mint a placebóval kezelt betegeknél (60% vs. 27%). Ez a terápiás válasz a betegeknél az alapbetegségtől függetlenül jelentkezett. Az SF-12 egészségi állapotfelmérő kérdőívvel mért, az egészségi állapot mentális pontszámainak önértékeléses eredményei statisztikailag szignifikáns és klinikailag jelentős javulást mutattak tolvaptán-kezelés esetén a placebóhoz képest.

A tolvaptán hosszú távú biztonságossági és hatásossági adatait legfeljebb 106 hétig vizsgálták a pivotális hyponatraemia vizsgálatok egyikét korábban teljesített (bármely kiváltó betegségben szenvedő) betegeknél végzett klinikai vizsgálatban. A nyílt elrendezésű, kiterjesztett vizsgálatban összesen 111 betegnél kezdték meg a tolvaptán-kezelést, függetlenül a betegek korábbi randomizációjától. A szérum nátriumszint javulását már az alkalmazást követő első napon megfigyelték, és ez a 106. hétig végzett kezelés alatti értékelések során is fennmaradt. A kezelés leállításakor a szérum nátriumszint a standard ellátás részeként alkalmazott kezelés visszaállítása ellenére megközelítőleg a kiindulási értékre csökkent.

Randomizált (1:1:1) kettős vak, pilot vizsgálatban, amelybe 30, SIADH következtében kialakult hyponatraemiás beteget vontak be a tolvaptán farmakodinamikáját egyetlen 3,75 mg-os, 7,5 mg-os és 15 mg-os dózis után értékelték. Az eredmény rendkívül változó lett, nagy átfedésekkel az egyes dóziscsoportok között. A változások és a tolvaptán-expozíció között nem volt szignifikáns összefüggés. Az átlagos maximális szérum nátriumváltozás a 15 mg-os dózis után volt a legmagasabb (7,9 mmol/l), de a medián maximális változás a 7,5 mg dózis után volt a legmagasabb (6,0 mmol/l). Az egyedi maximális szérum nátriumszint-növekedés fordított arányosságot mutatott a folyadékegyensúllyal. A folyadékegyensúly átlagos változása dózisfüggő csökkenést mutatott. A kumulatív vizeletvolumen és vizeletkiválasztás kiindulási helyzethez viszonyított változása 2-szeres volt a 15 mg-os dózisnál a 7,5 mg-os és 3,75 mg-os dózishoz viszonyítva, amelyek hasonló válaszokat váltottak ki.

Szívelégtelenség
Az EVEREST (Efficacy of Vasopressin Antagonism in Heart Failure Outcome Study with Tolvaptan - A tolvaptánnal végzett vazopresszinantagonizmus hatásosságának vizsgálata a szívelégtelenség kimenetelére) vizsgálat egy olyan, hosszú távú kimenetelt értékelő, kettős vak, kontrollos vizsgálat volt, amelyet súlyosbodó szívelégtelenség, valamint volumen túlterhelés tünetei miatt kórházi ápolásra szorult betegeknél végeztek. A hosszú távú kimenetelt értékelő vizsgálat során összesen 2072 beteg 30 mg tolvaptánt, 2061 beteg pedig placebót kapott a standard kezelés mellett. A vizsgálat elsődleges célkitűzése a tolvaptán + standard kezelés és a placebo + standard kezelés hatásának a bármely okból bekövetkező halálozásig eltelt időre, valamint a kardiovaszkuláris mortalitásra vagy a szívelégtelenség miatti kórházi ápolás első alkalommal történő bekövetkezéséig eltelt időre gyakorolt hatásainak összehasonlítása volt. A tolvaptán-kezelésnek nem volt statisztikailag szignifikáns kedvező vagy kedvezőtlen hatása az általános túlélésre, vagy a kardiovaszkuláris mortalitás és szívelégtelenség miatti kórházi ápolás kombinált végpontjára és nem szolgáltatott meggyőző bizonyítékot klinikailag jelentős előnyre.

Az Európai Gyógyszerügynökség a gyermekek és serdülők esetén egy vagy több korosztálynál halasztást engedélyez a Samsca vizsgálati eredményeinek benyújtási kötelezettségét illetően a dilúciós hyponatraemia indikációban (lásd 4.2 pont, gyermekgyógyászati alkalmazásra vonatkozó információk).

5.2	Farmakokinetikai tulajdonságok

Felszívódás

Szájon át történő alkalmazást követően a tolvaptán gyorsan felszívódik, a plazma csúcskoncentráció az alkalmazás után mintegy 2 órával áll be. A tolvaptán abszolút biohasznosulása megközelítőleg 56%-os. 60 mg-os dózis magas zsírtartalmú étellel való együttes beadása a csúcskoncentrációt 1,4-szeresre növeli, miközben az AUC és a vizeletürítés mennyisége nem változik. A ≥ 300 mg szájon át alkalmazott egyszeri dózisokat követően a plazma csúcskoncentráció elér egy plató értéket, amit lehetséges, hogy a felszívódás telítődése okoz.

Eloszlás

A tolvaptán reverzibilisen kötődik a plazmafehérjékhez (98%).

Biotranszformáció

A tolvaptán a májban jelentős mértékben metabolizálódik. A vizeletben az intakt hatóanyag kevesebb mint 1%-a választódik ki változatlanul.
In vitro vizsgálatok eredményei azt mutatják, hogy a tolvaptán vagy annak oxo-vajsav metabolitja képes lehet gátolni az OATP1B1-, OAT3-, BCRP- és OCT1-transzportereket. Az OATP1B1-szubsztrát rozuvasztatin vagy az OAT3-szubsztrát furoszemid alkalmazása olyan egészséges egyéneknél, akiknél az oxo-vajsav metabolit (az OATP1B1 és az OAT3 inhibitora) plazmakoncentrációja emelkedett volt, nem változtatta meg érdemben a rozuvasztatin, illetve a furoszemid farmakokinetikáját. Lásd 4.5 pont.

Elimináció

A terminális eliminációs felezési idő körülbelül 8 óra, és a tolvaptán dinamikus egyensúlyi állapotban mért koncentrációját az első dózis után éri el.

Radioaktívan jelzett tolvaptánnal végzett vizsgálatok kimutatták, hogy a radioaktivitás 40%-a a vizeletben, 59%-a a székletben volt kimutatható, ahol a radioaktivitás 32%-áért a változatlan tolvaptán volt felelős. A tolvaptán csak kis mértékben van jelen a plazmában (3%).

Linearitás

A tolvaptán 7,5 mg és 60 mg közötti dózisokban lineáris farmakokinetikával rendelkezik.

Farmakokinetika különleges betegcsoportoknál

Életkor
A tolvaptán kiválasztását az életkor nem befolyásolja jelentősen.

Májkárosodás
Az enyhe vagy közepesen súlyos májkárosodás (Child-Pugh A és B stádium) a tolvaptán farmakokinetikájára gyakorolt hatását 87, különböző eredetű májbetegségben szenvedő betegnél vizsgálták. Az 5 mg-tól 60 mg-ig terjedő dózisoknál nem tapasztaltak klinikailag jelentős mértékű változást a kiválasztásban. Súlyos májkárosodásban (Child-Pugh C stádium) szenvedő betegek esetén nagyon korlátozott információ áll rendelkezésre.

Egy májödémás betegek körében elvégzett populációs farmakokinetikai vizsgálatban a tolvaptán AUC-értéke súlyos (Child-Pugh C stádium) májkárosodásban szenvedő betegeknél 3,1-szer, enyhe vagy közepesen súlyos (Child-Pugh A és B stádium) májkárosodás esetén pedig 2,3-szer magasabb volt, mint az egészséges alanyoknál.

Vesekárosodás
Szívelégtelenségben szenvedő betegeknél végzett populációs farmakokinetikai vizsgálatok során az enyhe (kreatinin-clearance értéke [Ccr] 50 ml/perc és 80 ml/perc között) vagy közepesen súlyos (Ccr 20 ml/perc és 50 ml/perc között) vesekárosodásban szenvedő betegeknél mért tolvaptán-koncentráció nem különbözött szignifikáns mértékben a normális vesefunkciójú (Ccr 80 ml/perc és 150 ml/perc között) betegeknél mért tolvaptán-koncentrációtól. A < 10 ml/perc kreatinin clearance-szel rendelkező betegeknél a tolvaptán hatásosságát és biztonságosságát nem vizsgálták, ezért ezek nem ismertek.

5.3	A preklinikai biztonságossági vizsgálatok eredményei

A hagyományos – farmakológiai biztonságossági, ismételt adagolású dózistoxicitási, genotoxicitási vagy karcinogenitási – vizsgálatokból származó nem klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható.

1000 mg/ttkg/nap dózissal kezelt nyulaknál (az embernél alkalmazott 60 mg-os dózisnál kialakuló expozíció 3,9-szerese, az AUC alapján számítva) teratogenitást figyeltek meg. 300 mg/ttkg/nap dózissal kezelt nyulaknál (az embernél alkalmazott 60 mg-os dózisnál kialakuló expozíció 1,9-szerese, az AUC alapján számítva) nem figyeltek meg teratogén hatást. Egy patkányoknál végzett peri- és posztnatális vizsgálat során az 1000 mg/ttkg/napos nagy dózis esetén késleltetett csontosodást és az utódok testsúlyának csökkenését figyelték meg.
Két, patkányoknál elvégzett fertilitási vizsgálat szülőgenerációra kifejtett hatásokat mutatott ki (csökkent táplálékfelvételt és testtömeg-gyarapodást, nyáladzást), a tolvaptán azonban nem befolyásolta a hímek szaporodási teljesítményét, és a magzatokra sem volt hatással. Nőstényeknél kóros ösztruszciklusokat észleltek mindkét vizsgálatban.
A nőstényeknél a szaporodásra kifejtett NOAEL-szint (megfigyelhető nemkívánatos hatást nem okozó szint) 100 mg/ttkg/nap volt, ami az embernél alkalmazott 60 mg-os dózisnál kialakuló expozíció körülbelül 6,7-szerese, az AUC alapján számítva.


6.	GYÓGYSZERÉSZETI JELLEMZŐK

6.1	Segédanyagok felsorolása

kukoricakeményítő
hidroxi-propil-cellulóz
laktóz-monohidrát
magnézium-sztearát
mikrokristályos cellulóz
indigókármin alumíniumlakk (E 132)

6.2	Inkompatibilitások

Nem értelmezhető.

6.3	Felhasználhatósági időtartam

Samsca 7,5 mg tabletta
5 év

Samsca 15 mg tabletta és Samsca 30 mg tabletta
4 év

6.4	Különleges tárolási előírások

A fénytől és a nedvességtől való védelem érdekében az eredeti csomagolásban tárolandó.

6.5	Csomagolás típusa és kiszerelése

Samsca 7,5 mg tabletta
10 tabletta PP/Al buborékcsomagolásokban
30 tabletta PP/Al buborékcsomagolásokban
10 × 1 tabletta PVC/Al adagonként perforált buborékcsomagolásban
30 × 1 tabletta PVC/Al adagonként perforált buborékcsomagolásban

Samsca 15 mg tabletta és Samsca 30 mg tabletta
10 × 1 tabletta PVC/Al adagonként perforált buborékcsomagolásban
30 × 1 tabletta PVC/Al adagonként perforált buborékcsomagolásban

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések

Nincsenek különleges előírások.


7.	A FORGALOMBA HOZATALI ENGEDÉLY JOGOSULTJA

Otsuka Pharmaceutical Netherlands B.V.
Herikerbergweg 292
1101 CT, Amsterdam
Hollandia


8.	A FORGALOMBA HOZATALI ENGEDÉLY SZÁMA(I)

Samsca 7,5 mg tabletta
EU/1/09/539/005 (10 tabletta)
EU/1/09/539/006 (30 tabletta)
EU/1/09/539/007 (10 × 1 tabletta)
EU/1/09/539/008 (30 × 1 tabletta)

Samsca 15 mg tabletta
EU/1/09/539/001 (10 × 1 tabletta)
EU/1/09/539/002 (30 × 1 tabletta)

Samsca 30 mg tabletta
EU/1/09/539/003 (10 × 1 tabletta)
EU/1/09/539/004 (30 × 1 tabletta)


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2009. augusztus 3.
A forgalomba hozatali engedély legutóbbi megújításának dátuma: 2014. június 19.


10.	A SZÖVEG ELLENŐRZÉSÉNEK DÁTUMA

ÉÉÉÉ. hónap

A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található.
























II. MELLÉKLET

A.	A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ(K)

B.	A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK

C.	A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK

D.	A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK


A.	A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ(K)

A gyártási tételek végfelszabadításáért felelős gyártó(k) neve és címe

Millmount Healthcare Limited
Block-7, City North Business Campus, Stamullen, Co. Meath, K32 YD60
Írország

Tjoapack Netherlands B.V.
Nieuwe Donk 9
Etten-Leur, 4879 AC
Hollandia

Az érintett gyártási tétel végfelszabadításáért felelős gyártó nevét és címét a gyógyszer betegtájékoztatójának tartalmaznia kell.


B.	A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK

Orvosi rendelvényhez kötött gyógyszer.


C.	A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK

•	Időszakos gyógyszerbiztonsági jelentések (Periodic safety update report, PSUR)

Erre a készítményre a PSUR-okat a 2001/83/EK irányelv 107c. cikkének (7) bekezdésében megállapított és az európai internetes gyógyszerportálon nyilvánosságra hozott uniós referencia időpontok listája (EURD lista), illetve annak bármely későbbi frissített változata szerinti követelményeknek megfelelően kell benyújtani.


D.	A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK

•	Kockázatkezelési terv

A forgalomba hozatali engedély jogosultja (MAH) kötelezi magát, hogy a forgalomba hozatali engedély 1.8.2 moduljában leírt, jóváhagyott kockázatkezelési tervben, illetve annak jóváhagyott frissített verzióiban részletezett, kötelező farmakovigilanciai tevékenységeket és beavatkozásokat elvégzi.

A frissített kockázatkezelési terv benyújtandó a következő esetekben:
•	ha az Európai Gyógyszerügynökség ezt indítványozza;
•	ha a kockázatkezelési rendszerben változás történik, főként azt követően, hogy olyan új információ érkezik, amely az előny/kockázat profil jelentős változásához vezethet, illetve (a biztonságos gyógyszeralkalmazásra vagy kockázat-minimalizálásra irányuló) újabb, meghatározó eredmények születnek.
























III. MELLÉKLET

CÍMKESZÖVEG ÉS BETEGTÁJÉKOZTATÓ

























A. CÍMKESZÖVEG


A KÜLSŐ CSOMAGOLÁSON FELTÜNTETENDŐ ADATOK

DOBOZ


1.	A GYÓGYSZER NEVE

Samsca 7,5 mg tabletta
tolvaptán


2.	HATÓANYAG(OK) MEGNEVEZÉSE

7,5 mg tolvaptánt tartalmaz tablettánként.


3.	SEGÉDANYAGOK FELSOROLÁSA

Laktózt tartalmaz.
Lásd a mellékelt betegtájékoztatót!


4.	GYÓGYSZERFORMA ÉS TARTALOM

Tabletta

10 tabletta
30 tabletta
10 × 1 tabletta
30 × 1 tabletta


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

A fénytől és a nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Otsuka Pharmaceutical Netherlands B.V.
Herikerbergweg 292
1101 CT, Amsterdam
Hollandia


12.	A FORGALOMBA HOZATALI ENGEDÉLY SZÁMA(I)

EU/1/09/539/005 (10 tabletta)
EU/1/09/539/006 (30 tabletta)
EU/1/09/539/007 (10 × 1 tabletta)
EU/1/09/539/008 (30 × 1 tabletta)


13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Samsca 7,5 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN

A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

BUBORÉKCSOMAGOLÁS ÉS ADAGONKÉNT PERFORÁLT BUBORÉKCSOMAGOLÁS


1.	A GYÓGYSZER NEVE

Samsca 7,5 mg tabletta
tolvaptán


2.	A FORGALOMBA HOZATALI ENGEDÉLY JOGOSULTJÁNAK NEVE

Otsuka


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK


A KÜLSŐ CSOMAGOLÁSON FELTÜNTETENDŐ ADATOK

DOBOZ


1.	A GYÓGYSZER NEVE

Samsca 15 mg tabletta
tolvaptán


2.	HATÓANYAG(OK) MEGNEVEZÉSE

15 mg tolvaptánt tartalmaz tablettánként.


3.	SEGÉDANYAGOK FELSOROLÁSA

Laktózt tartalmaz.
Lásd a mellékelt betegtájékoztatót!


4.	GYÓGYSZERFORMA ÉS TARTALOM

Tabletta

10 × 1 tabletta
30 × 1 tabletta


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

A fénytől és a nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Otsuka Pharmaceutical Netherlands B.V.
Herikerbergweg 292
1101 CT, Amsterdam
Hollandia


12.	A FORGALOMBA HOZATALI ENGEDÉLY SZÁMA(I)

EU/1/09/539/001 (10 × 1 tabletta)
EU/1/09/539/002 (30 × 1 tabletta)


13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Samsca 15 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN

A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

ADAGONKÉNT PERFORÁLT BUBORÉKCSOMAGOLÁS


1.	A GYÓGYSZER NEVE

Samsca 15 mg tabletta
tolvaptán


2.	A FORGALOMBA HOZATALI ENGEDÉLY JOGOSULTJÁNAK NEVE

Otsuka


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK


A KÜLSŐ CSOMAGOLÁSON FELTÜNTETENDŐ ADATOK

DOBOZ


1.	A GYÓGYSZER NEVE

Samsca 30 mg tabletta
tolvaptán


2.	HATÓANYAG(OK) MEGNEVEZÉSE

30 mg tolvaptánt tartalmaz tablettánként.


3.	SEGÉDANYAGOK FELSOROLÁSA

Laktózt tartalmaz.
Lásd a mellékelt betegtájékoztatót!


4.	GYÓGYSZERFORMA ÉS TARTALOM

Tabletta

10 × 1 tabletta
30 × 1 tabletta


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

A fénytől és a nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Otsuka Pharmaceutical Netherlands B.V.
Herikerbergweg 292
1101 CT, Amsterdam
Hollandia


12.	A FORGALOMBA HOZATALI ENGEDÉLY SZÁMA(I)

EU/1/09/539/003 (10 × 1 tabletta)
EU/1/09/539/004 (30 × 1 tabletta)


13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Samsca 30 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN

A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

ADAGONKÉNT PERFORÁLT BUBORÉKCSOMAGOLÁS


1.	A GYÓGYSZER NEVE

Samsca 30 mg tabletta
tolvaptán


2.	A FORGALOMBA HOZATALI ENGEDÉLY JOGOSULTJÁNAK NEVE

Otsuka


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK

























B. BETEGTÁJÉKOZTATÓ


Betegtájékoztató: Információk a felhasználó számára

Samsca 7,5 mg tabletta
Samsca 15 mg tabletta
Samsca 30 mg tabletta
tolvaptán

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
-	Tartsa meg a betegtájékoztatót, mert a benne szereplő információkra a későbbiekben is szüksége lehet.
-	További kérdéseivel forduljon kezelőorvosához vagy gyógyszerészéhez.
-	Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
-	Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.


A betegtájékoztató tartalma:

1.	Milyen típusú gyógyszer a Samsca és milyen betegségek esetén alkalmazható?
2.	Tudnivalók a Samsca szedése előtt
3.	Hogyan kell szedni a Samsca-t?
4.	Lehetséges mellékhatások
5.	Hogyan kell a Samsca-t tárolni?
6.	A csomagolás tartalma és egyéb információk


1.	Milyen típusú gyógyszer a Samsca és milyen betegségek esetén alkalmazható?

A Samsca, melynek hatóanyaga a tolvaptán, a vazopresszinantagonistáknak nevezett gyógyszerek csoportjába tartozik. A vazopresszin hormon, amely a vizelettermelés csökkentésével segít meggátolni a szervezet vízvesztését. Az „antagonista” azt jelenti, hogy meggátolja a vazopresszint abban, hogy kifejtse a víz visszatartására gyakorolt hatását. Ez a testben lévő víz mennyiségének csökkenéséhez vezet azáltal, hogy fokozódik a vizelettermelés, és ennek eredményeként növekszik a nátrium koncentrációja (emelkedik a szintje) a vérben.

A Samsca-t a szérum alacsony nátriumszintjének kezelésére alkalmazzák felnőtteknél. Önnek azért írták fel ezt a gyógyszert, mert a vérében lecsökkent a nátriumszint a „nem megfelelő antidiuretikushormon-elválasztás szindróma” (SIADH) nevű betegség miatt, amelyben a vese túlságosan sok vizet tart vissza. Ez a betegség a vazopresszin nevű hormon elégtelen termelődésével jár, ami a vér nátriumszintjének túlságosan alacsony értékre történő csökkenését okozza (hiponatrémia). Ez koncentrációs nehézségeket és a memóriaproblémákat okozhat, vagy az egyensúly megtartásának nehézségéhez vezethet.


2.	Tudnivalók a Samsca szedése előtt

Ne szedje a Samsca-t
•	ha allergiás a tolvaptánra vagy a gyógyszer (6. pontban felsorolt) egyéb összetevőjére, vagy ha allergiás a benzazepinre vagy benzazepinszármazékokra (például benazepril, konivaptán, fenoldopám-mezilát vagy mirtazapin),
•	ha veséi nem működnek (nincs vizelettermelés),
•	ha olyan betegségben szenved, amely megnöveli a vérben lévő só mennyiségét („hipernatrémia”),
•	ha olyan betegségben szenved, amely nagyon alacsony vértérfogattal jár,
•	ha nem érez szomjúságot,
•	ha terhes,
•	ha szoptat.

Figyelmeztetések és óvintézkedések
A Samsca szedése előtt beszéljen kezelőorvosával vagy gyógyszerészével:
•	ha nem képes elegendő mennyiségű vizet inni, vagy folyadékbevitel-korlátozás alatt áll,
•	ha vizeletürítési nehézségei vannak, vagy prosztatamegnagyobbodása van,
•	ha Ön májbetegségben szenved,
•	ha korábban allergiás reakciót tapasztalt a benzazepin, a tolvaptán vagy egyéb benzazepinszármazékok (például benazepril, konivaptán, fenoldopám-mezilát vagy mirtazapin), vagy a gyógyszer 6. pontban felsorolt összetevőinek bármelyike miatt,
•	ha az autoszomális domináns policisztás vesebetegség (ADPKD) nevű vesebetegségben szenved,
•	ha Ön cukorbetegségben szenved.

Elegendő mennyiségű víz ivása
Mivel a Samsca fokozza a vizelettermelést, vízvesztést okoz. Ez a vízvesztés mellékhatásokat, például szájszárazságot, szomjúságot vagy akár súlyosabb mellékhatásokat, például veseproblémákat okozhat (lásd 4. pont). Ezért fontos, hogy Ön hozzáférjen a vízhez, és képes legyen megfelelő mennyiséget inni, ha szomjas.

Gyermekek és serdülők
A Samsca gyermekek és serdülők (18 év alatt) kezelésére nem alkalmas.

Egyéb gyógyszerek és a Samsca
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről. Ide tartoznak a vény nélkül kapható készítmények is.

A következő gyógyszerek fokozhatják ennek a gyógyszernek a hatását:
•	ketokonazol (gombás fertőzések elleni gyógyszer),
•	makrolid antibiotikumok,
•	diltiazem (magas vérnyomás és a mellkasi fájdalom kezelésére),
•	más olyan gyógyszerek, amelyek növelik a só mennyiségét a vérében, illetve amelyek nagy mennyiségű sót tartalmaznak.

A következő gyógyszerek csökkenthetik ennek a gyógyszernek a hatását:
•	barbiturátok (epilepszia/görcsrohamok és bizonyos alvászavarok kezelésére alkalmazott gyógyszerek),
•	rifampicin (tuberkulózis elleni gyógyszer),
· közönséges orbáncfű, a depresszió kezelésére alkalmazott gyógynövény.

Ez a gyógyszer fokozhatja a következő gyógyszerek hatását:
•	digoxin (a szabálytalan szívverés és szívelégtelenség kezelésére alkalmazott gyógyszer),
•	dabigatrán-etexilát (vérhígítók közé tartozó gyógyszer),
•	metformin (a cukorbetegség kezelésére alkalmazzák),
•	szulfaszalazin (a gyulladásos bélbetegség és a reumatoid artritisz kezelésére alkalmazzák).

Ez a gyógyszer csökkentheti a következő gyógyszerek hatását:
•	dezmopresszin (véralvadási faktorok szintjének növelésére alkalmazott gyógyszer).

Mindezek ellenére lehetséges, hogy Ön ezeket a gyógyszereket szedheti egyidejűleg a Samsca-val. Kezelőorvosa fogja eldönteni, hogy mi a megfelelő az Ön számára.

A Samsca egyidejű bevétele étellel és itallal
A Samsca szedése alatt kerülje a grépfrútlé fogyasztását.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Ne szedje ezt a gyógyszert, ha Ön terhes vagy szoptat.
A gyógyszer szedésének ideje alatt megfelelő fogamzásgátló módszereket kell alkalmazni.

A készítmény hatásai a gépjárművezetéshez és a gépek kezeléséhez szükséges képességekre
Nem valószínű, hogy a Samsca kedvezőtlen hatással lenne az Ön vezetéshez vagy gépek kezeléséhez szükséges képességeire. Mindazonáltal, alkalmanként szédülést, gyengeséget érezhet, vagy rövid időre elájulhat.

A Samsca laktózt tartalmaz
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.


3.	Hogyan kell szedni a Samsca-t?

A gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

•	A Samsca-val végzett kezelést a kórházban kezdik el.
•	Az alacsony nátriumszint (hiponatrémia) kezelésére orvosa 15 mg-os adaggal kezdi a kezelést, és később a kívánt szérum nátriumszint elérése érdekében legfeljebb 60 mg-ra emelheti az adagot. A Samsca hatásának ellenőrzése érdekében orvosa rendszeresen vérvizsgálatokat végez. A kívánt szérum nátriumszint elérése érdekében kezelőorvosa esetenként kisebb, 7,5 mg-os adagot is rendelhet.
•	A tablettát szétrágás nélkül, egy pohár vízzel kell bevenni.
•	A tablettát naponta egyszer, lehetőség szerint reggel kell bevenni, étkezés közben vagy attól függetlenül.

Ha az előírtnál több Samsca-t vett be
Ha az előírt adagnál több tablettát vett be, igyon sok vizet és azonnal lépjen kapcsolatba kezelőorvosával vagy a helyi kórházzal. Ne felejtse el magával vinni a gyógyszer csomagolását, így egyértelmű lesz, hogy mit vett be.

Ha elfelejtette bevenni a Samsca-t
Ha elfelejtette bevenni a gyógyszert, amint aznap eszébe jut, vegye be az előírt adagot. Ha egy nap nem veszi be a tablettát, a következő napon vegye be a szokásos adagot. NE vegyen be kétszeres adagot a kihagyott adag pótlására.

Ha idő előtt abbahagyja a Samsca szedését
Ha abbahagyja a Samsca szedését, az az alacsony nátriumszint újbóli kialakulásához vezethet. Ezért a Samsca szedését kizárólag akkor hagyja abba, ha sürgős orvosi ellátást igénylő mellékhatást tapasztal (lásd 4. pont), vagy ha orvosa utasítja arra.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ha a következő mellékhatások közül bármelyik fellép Önnél, sürgős orvosi ellátásra van szüksége. Hagyja abba a Samsca szedését, és azonnal lépjen kapcsolatba kezelőorvosával, vagy menjen be a legközelebbi kórházba, ha:

•	vizeletürítési nehézséget tapasztal
•	arca, ajka vagy nyelve feldagadását, viszketést, testszerte jelentkező kiütéseket, vagy súlyos zihálást vagy légszomjat (allergiás reakció tünetei) tapasztal.

Beszéljen kezelőorvosával, ha fáradtság, étvágytalanság, a has jobb felső részén jelentkező kellemetlen érzés, sötét vizelet vagy sárgaság (a bőr vagy a szem besárgulása) jelentkezik.

Egyéb mellékhatások

Nagyon gyakori (10 beteg közül több mint 1-et érinthet)
•	hányinger
•	szomjúság
•	a nátriumszint gyors emelkedése.

Gyakori (10 beteg közül legfeljebb 1-et érinthet)
•	túlzott mennyiségű víz fogyasztása
•	vízvesztés
•	magas nátriumszint, káliumszint, kreatininszint, húgysavszint és vércukorszint
•	a vércukorszint csökkenése
•	csökkent étvágy
•	ájulás
•	fejfájás
•	szédülés
•	felálláskor jelentkező alacsony vérnyomás
•	székrekedés
•	hasmenés
•	szájszárazság
•	foltszerű bevérzések a bőrön
•	viszketés
•	fokozott vizeletürítési inger vagy gyakori vizeletürítés
•	fáradtság, általános gyengeség
•	láz
•	általános rossz közérzet
•	véres vizelet
•	emelkedett májenzimszintek a vérben
•	emelkedett kreatininszint a vérben.

Nem gyakori (100 beteg közül legfeljebb 1-et érinthet)
•	megváltozott ízérzés
•	veseproblémák.

Nem ismert (a rendelkezésre álló adatokból a gyakoriság nem becsülhető meg)
•	allergiás reakciók (lásd fent)
•	májbetegségek
•	akut májelégtelenség
•	emelkedett májenzimszintek.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Samsca-t tárolni?

A gyógyszer gyermekektől elzárva tartandó!

A dobozon és a buborékcsomagoláson feltüntetett lejárati idő (EXP) után ne szedje ezt a gyógyszert. A lejárati idő az adott hónap utolsó napjára vonatkozik.

A fénytől és a nedvességtől való védelem érdekében az eredeti csomagolásban tárolandó.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Samsca?
•	A készítmény hatóanyaga a tolvaptán.
Samsca 7,5 mg tabletta: 7,5 mg tolvaptánt tartalmaz tablettánként.
Samsca 15 mg tabletta: 15 mg tolvaptánt tartalmaz tablettánként.
Samsca 30 mg tabletta: 30 mg tolvaptánt tartalmaz tablettánként.

•	Egyéb összetevők: laktóz-monohidrát, kukoricakeményítő, mikrokristályos cellulóz, hidroxi-propil-cellulóz, magnézium-sztearát, indigókarmin alumíniumlakk (E 132).

Milyen a Samsca külleme és mit tartalmaz a csomagolás?
Samsca 7,5 mg tabletta
Kék színű, négyszög alakú, enyhén domború felületű, 7,7 × 4,35 × 2,5 mm méretű tabletta, egyik oldalán „OTSUKA” és „7.5” mélynyomású jelöléssel.

Samsca 15 mg tabletta
Kék színű, háromszög alakú, enyhén domború felületű, 6,58 × 6,2 × 2,7 mm méretű tabletta, egyik oldalán „OTSUKA” és „15” mélynyomású jelöléssel.

Samsca 30 mg tabletta
Kék színű, kerek, enyhén domború felületű, 8 mm-es átmérőjű és 3,0 mm-es vastagságú tabletta, egyik oldalán „OTSUKA” és „30” mélynyomású jelöléssel.

A Samsca 7,5 mg tabletta a következő kiszerelésben kapható
10 tabletta PP/Al buborékcsomagolásokban
30 tabletta PP/Al buborékcsomagolásokban
10 × 1 tabletta PVC/Al adagonként perforált buborékcsomagolásban
30 × 1 tabletta PVC/Al adagonként perforált buborékcsomagolásban

A Samsca 15 mg tabletta és Samsca 30 mg tabletta a következő kiszerelésben kapható
10 × 1 tabletta PVC/Al adagonként perforált buborékcsomagolásban
30 × 1 tabletta PVC/Al adagonként perforált buborékcsomagolásban

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
Otsuka Pharmaceutical Netherlands B.V.
Herikerbergweg 292
1101 CT, Amsterdam
Hollandia

Gyártó
Millmount Healthcare Limited
Block-7, City North Business Campus, Stamullen, Co. Meath, K32 YD60
Írország

Tjoapack Netherlands B.V.
Nieuwe Donk 9
Etten-Leur, 4879 AC
Hollandia

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

	België/Belgique/Belgien
Otsuka Pharma Scandinavia AB
Tél/Tel: +46 (0) 8 545 286 60
Otsuka Pharmaceutical Netherlands B.V.
Tél/Tel: +31 (0) 20 85 46 555

	Lietuva
Otsuka Pharmaceutical Netherlands B.V.
Tel: +31 (0) 20 85 46 555

	България
Otsuka Pharmaceutical Netherlands B.V.
Teл: +31 (0) 20 85 46 555

	Luxembourg/Luxemburg
Otsuka Pharma Scandinavia AB
Tél/Tel: +46 (0) 8 545 286 60
Otsuka Pharmaceutical Netherlands B.V.
Tel/ Tél: +31 (0) 20 85 46 555


	Česká republika
Otsuka Pharmaceutical Netherlands B.V.
Tel: +31 (0) 20 85 46 555
	Magyarország
Otsuka Pharmaceutical Netherlands B.V.
Tel: +31 (0) 20 85 46 555

	Danmark
Otsuka Pharma Scandinavia AB
Tlf.: +46854 528 660

	Malta
Otsuka Pharmaceutical Netherlands B.V.
Tel: +31 (0) 20 85 46 555

	Deutschland
Otsuka Pharma GmbH
Tel: +49691 700 860

	Nederland
Otsuka Pharmaceutical Netherlands B.V.
Tel: +31 (0) 20 85 46 555

	Eesti
Otsuka Pharmaceutical Netherlands B.V.
Tel: +31 (0) 20 85 46 555
	Norge
Otsuka Pharma Scandinavia AB
Tlf: +46854 528 660


	Ελλάδα
Otsuka Pharmaceutical Netherlands B.V.
Thλ: +31 (0) 20 85 46 555

	Österreich
Otsuka Pharmaceutical Netherlands B.V.
Tel: +31 (0) 20 85 46 555


	España
Otsuka Pharmaceutical S.A
Tel: +3493 2081 020

	Polska
Otsuka Pharmaceutical Netherlands B.V.
Tel: +31 (0) 20 85 46 555

	France
Otsuka Pharmaceutical France SAS
Tél: +33147 080 000

	Portugal
Otsuka Pharmaceutical Netherlands B.V.
Tel: +31 (0) 20 85 46 555

	Hrvatska
Otsuka Pharmaceutical Netherlands B.V.
Tel: +31 (0) 20 85 46 555

	România
Otsuka Pharmaceutical Netherlands B.V.
Tel: +31 (0) 20 85 46 555

	Ireland
Otsuka Pharmaceutical Netherlands B.V.
Tel: +31 (0) 20 85 46 555

	Slovenija
Otsuka Pharmaceutical Netherlands B.V.
Tel: +31 (0) 20 85 46 555

	Ísland
Otsuka Pharma Scandinavia AB
Sími: +46854 528 660

	Slovenská republika
Otsuka Pharmaceutical Netherlands B.V.
Tel: +31 (0) 20 85 46 555

	Italia
Otsuka Pharmaceutical Italy S.r.l.
Tel: +39 02 00 63 27 10

	Suomi/Finland
Otsuka Pharma Scandinavia AB
Tel/ Puh: +46854 528 660


	Κύπρος
Otsuka Pharmaceutical Netherlands B.V.
Thλ: +31 (0) 20 85 46 555

	Sverige
Otsuka Pharma Scandinavia AB
Tel: +46854 528 660


	Latvija
Otsuka Pharmaceutical Netherlands B.V.
Tel: +31 (0) 20 85 46 555
	



A betegtájékoztató legutóbbi felülvizsgálatának dátuma: {ÉÉÉÉ. HH}.

Egyéb információforrások

A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található.

